IKTATÓSZÁM: 7/328-2/2024. TÁRGY:A  **Pécsi Többcélú Agglomerációs Társulás intézményei működéséhez szükséges döntések meghozatala**

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2024. február 12.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa Erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécsi Többcélú Agglomerációs Társulás (továbbiakban: Társulás) intézményei útján a tagönkormányzatok területén család és gyermekjóléti szolgálatot működtet, szociális alapszolgáltatásokat lát el, valamint családi bölcsőde szolgáltatást is működtet hálózati formában.

A Társulás 2024. évi költségvetésének elfogadása előtt szükséges a fenntartott három intézmény esetében az álláshelyek számát meghatározni. Az intézményvezetők a költségvetés tervezésekor a létszámadatokat a Költségvetési és Közgazdasági Főosztály számára benyújtották, és kérik az alábbiak szerint tervezni és a Társulási Tanács részéről azt elfogadni.

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat esetében az álláshelyek száma: 73,25 fő.

Az Integrált Nappali Szociális Intézmény esetében az álláshelyek száma: 119,5 fő

Az Esztergár Lajos Család- és Gyermekjóléti Szolgálat és Központ esetében: 135,5 fő.

A fentieken túl a Társulás elnöke és Pécs Megyei Jogú Város alpolgármestere között történt többszöri egyeztetés során javasolható, hogy az intézményvezetők bére, a 2024. évi béremelések, továbbá a városi fenntartású intézmények vezetőinek béréhez igazítva 2024. január 1-jétől visszamenőlegesen rendezésre kerüljön a munkáltatói döntésen alapuló illetményrész megemelésével.

Ennek alapján javaslom a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat, az Integrált Nappali Szociális Intézmény, és az Esztergár Lajos Család- és Gyermekjóléti Szolgálat és Központ intézmények vezetőinek bérét havi bruttó 900 000 forintban meghatározni.

Kérem, a Tisztelt Társulási Tanácsot, hogy fogadja el a határozati javaslatot.

Pécs, 2024. február 5.

Pfeffer József

a Társulási Tanács elnöke